**ORGANIZACIJA JAVNE UPRAVE U HRVATSKOJ**

**RASPORED PREDAVANJA ZA AKADEMSKU GODINU 2022/2023**

**(REDOVNI i IZVANREDNI STUDENTI)**

Vrijeme i mjesto održavanja nastave: **srijedom, 08.15 – 10.30, Gundulićeva 10, dvorana I**

**NASTAVNICI u akademskoj godini 2022-2023:**

Izv. prof. dr. sc. Jasmina Džinić

Izv. prof. dr. sc. Romea Manojlović Toman

Izv. prof. dr. sc. Teo Giljević

doc. dr. sc. Tijana Vukojičić Tomić

|  |  |  |  |
| --- | --- | --- | --- |
|  | **Datum** | **Tema** | **Nastavnik** |
|  | 05. 10. 2022. | Uvod u javnu upravu – temeljni pojmovi  | Izv. prof. dr. sc. T. Giljević |
|  | 12. 10. 2022. | Upravni sustavi; Dijelovi javne uprave – državna uprava, teritorijalna samouprava i javne službe  | Izv. prof. dr. sc. J. Džinić |
|  | 19. 10. 2022. | Povezanost društvenog i upravnog razvoja; Faze u razvoju upravljanja  | Doc. dr. sc. T. Vukojičić Tomić |
|  | 26. 10. 2022. | Tendencije u razvoju uprave  | Doc. dr. sc. T. Vukojičić Tomić |
|  | 02. 11. 2022. | Uloge građana u odnosu na upravu  | Izv. prof. dr. sc. T. Giljević |
|  | 09. 11. 2022.  | Politički nadzor i odgovornost uprave  | Doc. dr. sc. T. Vukojičić Tomić |
|  | 16. 11. 2022. | Upravna organizacija  | Izv. prof. dr. sc. J. Džinić |
|  | 23. 11. 2022. | *Ispitni rokovi – nema nastave* |  |
|  | 30. 11. 2022. | Pojam javnog službenika; Službenici kroz povijest  | Izv. prof. dr. sc. T. Giljević |
|  | 07. 12. 2022. | Službenički sustav; Etika javnih službenika  | Izv. prof. dr. sc. R. Manojlović Toman |
|  | 14. 12. 2022. | *Kolokvij*Državna uprava u Hrvatskoj  | Izv. prof. dr. sc. T. Giljević |
|  | 21. 12. 2022. | Lokalna i regionalna samouprava  | Izv. prof. dr. sc. J. Džinić |
|  | 11. 01. 2023. | Europski upravni prostor  | Izv. prof. dr. sc. R. Manojlović Toman |
|  | 18. 01. 2023. | Upravne reforme  | Izv. prof. dr. sc. J. Džinić |

**SLUŠAČKI KOLOKVIJ**

**Uvjeti za izlazak na kolokvij:**

Svi studenti (redovni i izvanredni) koji redovito pohađaju nastavu i koji ispit iz predmeta Organizacija javne uprave u Hrvatskoj polažu po **prvi**, **drugi**ili **treći** put imaju pravo polagati kolokvij koji će se održati u srijedu **14. prosinca 2022. za sve studente (redovite i izvanredne)** na početku predavanja. O formatu kolokvija studenti će biti pravovremeno obaviješteni na predavanjima.

Studentima koji ponavljaju godinu, pristupanje kolokviju biti će omogućeno pod istim tim uvjetom s tim da su dužni pohađati nastavu ove akademske godine kao i studenti koji upisuju godinu prvi put.

Za studente koji su izostali na više predavanja od dozvoljenog ne postoji mogućnost izlaska na kolokvije, bez obzira na razlog (bolest, druge obveze na i izvan studija, itd.). Za dopušteni broj izostanaka s predavanja studenti ne trebaju opravdanje (ispričnice i slično).

Izvanredni studenti imaju pravo pristupiti kolokvijima zajedno s redovitom studentima ako redovito prisustvuju predavanjima (student može izostati s najviše dva predavanja). Izvanredni studenti mogu prisustvovati predavanjima za redovite studente i tada polažu kolokvij pod istim uvjetima kao redoviti studenti.

Prilikom svakog predavanja provjeravat će se prisutnost studenata. U slučaju da se na listi upisanih nalazi student koji nije na predavanju, isključit će se iz mogućnosti polaganja slušačkog kolokvija.

Studenti imaju pravo pristupiti kolokviju samo jednom, odnosno ponavljanje kolokvija nije predviđeno.

Studenti koji polože kolokvij mogu, po prijavljenom ispitu, pristupiti usmenom ispitu u zimskom ispitnom roku kao i na izvanrednom roku u travnju u ak. god. 2022./23. bez polaganja pisanog dijela ispita. Na usmenom ispitu polažu se dijelovi ispitne literature koji nisu bili uključeni u kolokvij. Studenti koji tijekom zimskog i proljetnog ispitnog roka ne polože usmeni dio ispita upućuju se na polaganje redovnog ispita (pisanog i usmenog) na nekom od sljedećih ispitnih rokova.

Studenti koji ne polože usmeni dio ispita nakon što su prvi dio gradiva kolokvirali, moraju polagati cijeli ispit po redovnoj proceduri.

**Format kolokvija;**

Slušački kolokvij održat će se 14. prosinca 2022. uživo u Gundulićevoj 10, dvorana I, s početkom u 8,15 sati.

Kolokvij se sastoji od ukupno 10 pitanja podijeljenih u 5 cjelina, što znači da su dva pitanja iz iste cjeline međusobno povezana ili se odnose na istu nastavnu cjelinu. Odgovori se boduju sa 0, 1 ili 2 boda. Ukupno je moguće ostvariti najviše 20 bodova, a za pozitivan kolokvij potrebno je ostvariti najmanje 8 bodova i dobiti 1 odnosno 2 boda na najmanje 6 pitanja, tj. imati najviše 4 nule.

Kolokvij se piše u trajanju od 40 minuta.

Uvjeti za pristup kolokviju, literatura i ostale informacije vezane za polaganje kolokvija objavljene su u planu nastave za ak. god. 2022./23. na Merlinu i mrežnim stranicama Fakulteta.

**Primjer pitanja:**

Tendencija prema profesionalizaciji uprave

1. Objasnite postupno ustaljivanje zadataka i položaja nositelja tih zadataka kao prvu komponentu tendencije prema profesionalizaciji uprave.
2. Koja su četiri sistema uzdržavanja odnosno plaćanja službenika?

**Literatura za kolokvij:**

Koprić I., Marčetić G., Musa A., Đulabić V., Lalić Novak G.; Upravna znanost - Javna uprava u suvremenom europskom kontekstu; Zagreb: Pravni fakultet Sveučilišta u Zagrebu (2021), str. 1-10, 27-40, 45-51, 66-72, 79-82, 90-93, 133-150.

**Cijela ispitna literatura:**

Koprić I., Marčetić G., Musa A., Đulabić V., Lalić Novak G.; Upravna znanost - Javna uprava u suvremenom europskom kontekstu; Zagreb: Pravni fakultet Sveučilišta u Zagrebu (2021), str. 1-10, 27-40, 45-51, 66-72, 79-82, 90-93, 133-150, 179-201, 295-329, 343-348, 369-373.